[pic] | EUROOPA ÜHENDUSTE KOMISJON |

Brüssel 30.3.2009

KOM(2009) 145 lõplik

2006/0136 (COD)

KOMISJONI ARVAMUS

EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: EUROOPA PARLAMENDI JA NÕUKOGU MÄÄRUS taimekaitsevahendite turuleviimise kohta KOMISJONI ETTEPANEKU MUUTMISE KOHTA EÜ asutamislepingu artikli 250 lõike 2 alusel

2006/0136 (COD)

KOMISJONI ARVAMUS

EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: EUROOPA PARLAMENDI JA NÕUKOGU MÄÄRUS taimekaitsevahendite turuleviimise kohta KOMISJONI ETTEPANEKU MUUTMISE KOHTA EÜ asutamislepingu artikli 250 lõike 2 alusel

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2. Taust

Euroopa Parlamendile ja nõukogule ettepaneku edastamise kuupäev (dokument KOM(2006) 388 (lõplik) – 2006/0136/COD): | 18. juuli 2006 |

Euroopa Majandus- ja Sotsiaalkomitee arvamuse kuupäev: | 31. mai 2007 |

Regioonide Komitee arvamuse kuupäev: | 13. veebruar 2007 |

Euroopa Parlamendi arvamuse kuupäev, esimene lugemine: | 23. oktoober 2007 |

Muudetud ettepaneku edastamise kuupäev: Poliitilise kokkuleppe kuupäev: | 11. märts 2008 23. juuni 2008 |

Ühise seisukoha vastuvõtmise kuupäev: | 15. september 2008 |

Euroopa Parlamendi arvamuse kuupäev (teine lugemine): | 13. jaanuar 2009 |

3. Ettepaneku eesmärk

Kavandatava määrusega asendatakse kehtiv taimekaitsevahendite turuleviimist käsitlev õigusakt (nõukogu direktiiv 91/414/EMÜ), muutes põhjalikult menetlusi toimeainete ja taimekaitsevahendite ohutuse hindamiseks. Alles jääks aga kõnealuses direktiivis ettenähtud kaheastmeline menetlus:

- toimeainete heakskiitmine ELi tasandil

- heakskiidetud toimeaineid sisaldavate taimekaitsevahendite lubade andmine liikmesriikides.

Lihtsustamise eesmärgil tunnistataks kavandatud määrusega kehtetuks ka nõukogu direktiiv 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine. Ettepaneku peamine eesmärk on säilitada inimeste, loomade ja keskkonna kaitse kõrge tase, vähendada heakskiitmise ja lubade andmise praeguste menetluste halduskoormust ja tagada suurem ühtlus.

Kõnealust ettepanekut tuleb käsitleda kui paketi osa koos pestitsiidide säästva kasutamise temaatilise strateegia ja raamdirektiivi ettepanekuga, mis täidab õigusliku lünga pestitsiidide kasutamise faasis ning samuti koos määruse ettepanekuga, milles käsitletakse statistiliste andmete kogumist taimekaitsevahendite turuleviimise ja kasutamise kohta.

4. Komisjoni arvamus Euroopa Parlamendi muudatusettepanekute kohta

Euroopa Parlament hääletas teisel lugemisel tervikteksti poolt, mis sisaldab mitut ühise seisukoha tekstis tehtavat muudatust. Tekst on nõukogu, Euroopa Parlamendi ja komisjoni vahel peetud läbirääkimiste tulemus. Kõik muudatused on peamiselt tehnilist laadi ning järgivad esialgse ettepaneku kõige olulisemaid põhimõtteid ning tugevdavad neid.

Komisjon nõustub kõigi parlamendis hääletamise teel heakskiidetud muudatustega. Euroopa Parlamendis toimunud teise lugemise tulemus oli väga positiivne.

5. Järeldus

Vastavalt EÜ asutamislepingu artikli 250 lõikele 2 muudab komisjon oma ettepanekut eespool esitatud viisil.